User:Nonamemd1/sandbox

= Adrian Băluțel = Adrian Băluțel (n. 25 ianuarie 1993, Chișinău, Republica Moldova ) este un politician și Secretar de Stat al Cancelariei Republicii Moldova, începând cu 23 noiembrie 2022. Anterior a ocupat funcția de deputat în Parlamentul Republicii Moldova în perioada 2021-2022. Începând cu luna mai 2022 deține funcția de Vicepreședinte al Partidului Acțiune și Solidaritate (PAS).

Copilărie și studii:
Adrian Băluțel s-a născut pe 25 ianuarie 1993, în orașul Chișinău, Republica Moldova. După ce a finalizat studiile la Liceul Ginta Latină din orașul Chișinău, între anii 2009 și 2013, își continuă studiile la Colegiul Național de Comerț, Facultatea de Merceologie. Din 2013 și până în 2016 a făcut licența la Academia de Studii Economice din Moldova, Facultate de Relații Economice Internaționale. În perioada anilor 2017-2018 a studiat la Colegiul Europei (Natolin, Polonia), obținând titlul de Master în Studii Europene și Relații Internaționale.

Carieră:
Adrian Băluțel își începe cariera profesională activând în mai multe organizații, unde a ocupat funcții în organele de conducere. Încă de pe timpurile când își făcea studiile de licență, se înscrie în Consiliul Național al Tineretului din Republica Moldova (CNTM), ocupând funcția de Vicepreședinte în perioada anilor 2012-2014. Începând cu 2014 își continuă activitatea în cadrul Platformei Naționale a Forumului Societății Civile din Parteneriatul Estic, ocupând funcția de Secretar General până în primăvara anului 2016.

Începând cu anul 2016, Adrian Băluțel devine membru al Partidului Acțiune și Solidaritate, iar alături de mai mulți membri fondează aripa de tineret al partidului, pe care o conduce în funcție de Președinte în perioada 2019-2020. În luna mai al anul 2022, în cadrul Consiliului Național Politic al partidului este votat în funcția de Vicepreședinte responsabil de construcția și dezvoltarea partidului.

În același timp, în perioada 2016 - 2017 devine Asociat de Proiect în cadrul Fundației Konrad Adenauer (KAS) în Republica Moldova. Iar din 2018 și până în 2019 ocupă funcția de Expert Asociat în cadrul Institutului pentru Politici și Reforme Europene.

După investirea Guvernului Sandu, în data de 8 iunie 2019, Adrian Băluțel este numit Secretar de Stat în cadrul Ministerului Educației, Culturii și Cercetării, funcție pe care o va deține până când Guvernul condus de actualul Președinte al Republicii Moldova, Maia Sandu va fi demis prin moțiune de cenzură, înaintată de către Partidul Socialiștilor din Republica Moldova.

Din anul 2020 își continuă cariera profesională în cadrul Parlamentului Republicii Moldova, fiind Asistent de Deputat timp de un an, iar apoi Consilier în Cabinetul Vicepreședintelui Parlamentului până la alegerile parlamentare anticipate din 11 iulie 2021. După ce PAS obține cel mai mare rezultat al unui concurent electoral din istoria Republicii Moldova, 52,80% din votul popular, traduse prin 63 de mandate (din 101) în Parlamentul Republicii Moldova, Adrian Băluțel accede în funcția de Deputat în Parlamentul Republicii Moldova, de pe poziția 42 în lista electorală.

La data de 22 aprilie 2022, prin decretul Președintelui Republicii Moldova Maia Sandu este constituită Comisia Națională pentru Integrare Europeană, iar Adrian Băluțel este numit Secretarul Comisiei. Comisia Națională pentru Integrare Europeană este condusă de Președintele Maia Sandu, Președinta Republicii Moldova și Vicrepreședintile comisiei Natalia Gavrilița, Prim-ministra Republicii Moldova. Comisia are drept scop coordonarea activităților necesare realizării reformelor și priorităților de integrare europeană asumate de Republica Moldova.

În luna noiembrie 2022 este numit Secretar de Stat în cadrul Cancelariei de Stat, funcție pe care o deține până în prezent.

Adrian Băluțel vorbește fluent rusa și engleza.

Distincții
Tânărul European al Anului 2016, oferit de Fundația Schwarzkopf sub egida Parlamentului European.